CELEX: 31991R0183
Language: el
Date: 1991-01-25 00:00:00
Title: Κανονισμός (ΕΟΚ) αριθ. 183/91 της Επιτροπής της 25ης Ιανουαρίου 1991 για τη θέσπιση οριστικών μέτρων όσον αφορά την έκδοση πιστοποιητικών " ΣΜΣ " στον τομέα του γάλακτος και των γαλακτοκομικών προϊόντων όσον αφορά την Ισπανία

Avis juridique important

|

31991R0183

Κανονισμός (ΕΟΚ) αριθ. 183/91 της Επιτροπής της 25ης Ιανουαρίου 1991 για τη θέσπιση οριστικών μέτρων όσον αφορά την έκδοση πιστοποιητικών " ΣΜΣ " στον τομέα του γάλακτος και των γαλακτοκομικών προϊόντων όσον αφορά την Ισπανία  

Επίσημη Εφημερίδα αριθ. L 020 της 26/01/1991 σ. 0014 - 0014

ΚΑΝΟΝΙΣΜΟΣ ( ΕΟΚ ) αριθ . 183/91 ΤΗΣ ΕΠΙΤΡΟΠΗΣ  της 25ης Ιανουαρίου 1991  για τη θέσπιση οριστικών μέτρων όσον αφορά την έκδοση πιστοποιητικών "ΣΜΣ" στον τομέα του γάλακτος και των γαλακτοκομικών προϊόντων όσον αφορά την Ισπανία Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 85 παράγραφος 3,  τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις συναλλαγές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ .  3296/88 ( 2 ), και ιδίως το άρθρο 7 παράγραφος 1,  Εκτιμώντας :  ότι ο κανονισμός ( ΕΟΚ ) αριθ . 606/86 της Επιτροπής της 28ης Φεβρουαρίου 1986 για τον καθορισμό του συμπληρωματικού μηχανισμού στις συναλλαγές των γαλακτοκομικών προϊόντων που εισάγονται στην Ισπανία με προέλευση την Κοινότητα των Δέκα ( 3 ), όπως  τροποποιήθηκε τελευταία από τον κανονισμό ( ΕΟΚ ) αριθ . 3881/90 ( 4), καθόρισε το ανώτατο ενδεικτικό όριο για την εισαγωγή στην Ισπανία ορισμένων προϊόντων στον τομέα του γάλακτος και των γαλακτοκομικών προϊόντων για το 1990 -  ότι οι αιτήσεις πιστοποιητικών "ΣΜΣ" που υποβλήθηκαν κατά τις εβδομάδες από τις 24 έως τις 29 Σεπτεμβρίου 1990 για τις κατηγορίες τυριών 5 και 6, από τις 8 έως τις 12 Οκτωβρίου 1990 για την κατηγορία 3 και από τις 19 έως τις 24 Νοεμβρίου 1990 για την  κατηγορία 4, αφορούν ποσότητες μεγαλύτερες από το μέρος του ανώτατου ενδεικτικού ορίου που εφαρμόζεται το τέταρτο τρίμηνο του 1990 -  ότι η Επιτροπή, κατά συνέπεια, ενέκρινε με τη διαδικασία του επείγοντος, τα κατάλληλα συντηρητικά μέτρα με τους κανονισμούς ( ΕΟΚ ) αριθ . 2892/90 ( 5), ( ΕΟΚ ) αριθ . 3000/90 ( 6 ) και ( ΕΟΚ ) αριθ . 3442/90 ( 7 )- ότι θα πρέπει να ληφθούν οριστικά μέτρα και,  λαμβάνοντας υπόψη την κατάσταση της αγοράς στην Ισπανία, δεν ήταν δυνατόν να προβλεφθεί αύξηση του ανωτάτου ενδεικτικού ορίου -  ότι, βάσει των οριστικών μέτρων που αναφέρονται στο άρθρο 85 παράγραφος 3 της πράξης προσχώρησης, θα πρέπει να επιβεβαιωθεί η αναστολή εκδόσεως πιστοποιητικών "ΣΜΣ" που προβλέπεται στο σημείο 2 του άρθρου 1 των κανονισμών ( ΕΟΚ ) αριθ . 2892/90, ( ΕΟΚ )  αριθ . 3000/90 και ( ΕΟΚ ) 3442/90 έως το τέλος του τέταρτου τριμήνου 1990 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1  Η έκδοση των πιστοποιητικών "ΣΜΣ" για τα προϊόντα του τομέα του γάλακτος και των γαλακτοκομικών προϊόντων, καθώς και τα πιστοποιητικά που αναφέρονται στους κανονισμούς ( ΕΟΚ ) αριθ . 2892/90, ( ΕΟΚ ) αριθ. 3000/90 και ( ΕΟΚ ) αριθ . 3442/90  αναστέλλεται οριστικώς .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 25 Ιανουαρίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 55 της 1 . 3 . 1986, σ . 106 . ( 2 ) ΕΕ αριθ . L 293 της 27 . 10 . 1988, σ . 7 . ( 3 ) ΕΕ αριθ . L 58 της 1 . 3 . 1986, σ . 28. ( 4 ) ΕΕ αριθ . L 367 της 29 . 12 . 1990, σ . 124 . ( 5 ) ΕΕ αριθ . L 276 της 6 . 10 . 1990, σ . 30 . ( 6 ) ΕΕ αριθ . L 286 της 18 .  10 . 1990, σ . 24 . ( 7 ) ΕΕ αριθ . L 333 της 30 . 11 . 1990, σ . 19 .